नहीं रुके आंसू, दुपट्टे से मुंह छुपाकर रोती दिखीं एक्ट्रेस
Anupama Actor Nitesh Pandey Death News; इस वीडियो में रुपाली नितेश से घर से बहार निकलते हुए दिखाई दे रही है।
अनुपमा फेम एक्टर नितेश पांडे का 23 मई को 51 साल की उम्र में निधन हो गया है। उनकी मौत से टेलीविजन इंडस्ट्री को गहरा सदमा लगा है। वहीं टीवी सीरियल अनुपमा में नितेश के साथ काम करने वाली एक्ट्रेस रुपाली गांगुली भी इस खबर से बुरी तरह टूट गई हैं। कल रात एक्ट्रेस नितेश के घर पहुंची, जहां वह रोते हुए नजर आईं।
फूट-फूट कर रोईं अनुपमा 
इस वीडियो में रुपाली नितेश से घर से बहार निकलते हुए दिखाई दे रही है। इस दौरान उन्हें नम आंखों के साथ अपनी कार की ओर भागते हुए देखा जा सकता है। जैसे ही रुपाली गाड़ी में बैठी वह अपने आंसू नहीं रोक पाईं और फूट-फूट कर रोने लगीं।
वीडियो में एक्ट्रेस ने अपना चेहरा ढक लिया है और अपने दुपट्टे से अपने आंसुओं को रोकने की कोशिश कर रही हैं, लेकिन खोने का दर्द उसकी आंखों में साफ झलक रहा था।
अच्छा बॉन्ड शेयर करते थे रुपाली- नितेश 
बता दें, रुपाली गांगुली और नितेश पांडे काफी अच्छे दोस्त थे। रुपाली ने नितेश के निधन के बाद बताया कि, नितेश उन लोगो में से एक थे जिन्होंने हमेशा रुपाली का साथ दिया है। रुपाली ने कहा, 'वह मेरे बहुत अच्छे दोस्त थे। जब मैंने एक्टिंग से ब्रेक लिया था तब डेलनाज और साराभाई के अलावा वह एक मात्र व्यक्ति थे जिनसे मेरी बात होती थी'।
हार्ट अटैक से हुई मौत 
नितेश पांडे का कार्डियक अरेस्ट से निधन हो गया है। उनका शव नासिक के होटल में मिला। रिपोर्ट के मुताबिक, नितेश बुधवार रात नासिक के पास इगतपुरी आए थे। वो यहां ड्यू ड्रॉप होटल में ठहरे थे, जहां उनकी बॉडी मिली। प्राथमिक जांच में मौत की वजह हार्ट अटैक बताई गई है। फिलहाल पुलिस को पोस्टमॉर्टम रिपोर्ट का इंतजार है। होटल वालों से पूछताछ की गई है। करीबियों ने बताया कि नितेश अक्सर कहानी लिखने के लिए यहां आते थे।
